Ogivele de antrenament au ajuns în zona specificată, la poligonul de antrenament Kura din Peninsula Kamceatka.
Ministerul rus al Apărării a precizat că scopul lansării a fost de a confirma caracteristicile tactice, tehnice şi de zbor ale sistemului de rachete. Potrivit ministerului, "toate sarcinile atribuite au fost îndeplinite în totalitate".
Ministerul rus al Apărării a precizat că Forţele de rachete strategice, în pregătirea acestui eveniment, au elaborat procedura de redistribuire a bateriei de lansare Yars într-o zonă îndepărtată, cu pregătirea şi desfăşurarea lansării.
Acest test are loc la o zi după ce în discursul său anual din Adunarea Federală, Vladimir Putin ameninţase statele occidentale cu lovituri nucleare.
Rusia deţine cel mai mare arsenal de arme nucleare din lume, urmată îndeaproape de Statele Unite. Împreună, Rusia şi Statele Unite controlează mai mult de 90% din armele nucleare din lume.